УСТАВ

 НА НАРОДНО ЧИТАЛИЩЕ”СВЕТЛИНА-1928”

 С.КОШАРИЦА

 ГЛАВА ПЪРВА

#  ОБЩИ ПОЛОЖЕНИЯ

 Чл.1 Този устав урежда устройството, управлението , дейността, имуществото ,финансирането, издръжката и прекратяването на Народно читалище”Светлина-1928” село Кошарица

Чл.2 /1/ Народно читалище”Светлина-1928” е традиционно и самоуправляващо се културно-просветно сдружение.То осъществява функций по изпълнение на държавни културни-просветни задачи.

/2/ Читалището осъществява своята дейност в тясно взаймодействие с учебните заведения , културни институти ,обществени и стопански организации,които извършват и подпомагат културно-просветната и художествено-творческа дейност.

/3/ В дейността на читалището могат да участват всички лица ,като не се допускат ограничения на права и привилегии ,основани на раса, народност, етническа принадлежност,пол,произход , религия, образование,

убеждения , политическа принадлежност, лично и обществено положение или имуществено състояние.

 /4/ Читалището е юредическо лице с нестопанска цел:

 1.Наименование на читалището: „Светлина-1928”

 2.Седалище и адрес на управление –Област Бургас ,с.Кошарица

ул.”Двадесет и трети септември”№36

 3.Печатът на читалището е кръгъл с текст:Народно читалище

„Светлина -1928”с.Кошарица

 4.Празникът на читалището е : 3 Юни .

 Чл.3 Читалището сътрудничи на Община Несебър при осъществяването на културни дейности, организирани от Общината.Своята дейност то съобразява със стратегията на Министерството на културата , като изпълнява държавни културно-просветни задачи.

 ГЛАВА ВТОРА

#  ЦЕЛИ И ЗАДАЧИ

 Чл.4 Целите на НЧ „Светлина -1928” са да задоволява потребностите на гражданите ,свързани с:

 1.Развитие и обогатяване на културния живот ,социалната и образователната дейност в населеното място,където осъществява дейността си.

2.Запазване на обичаите и традиите на българския народ.

3.Разширяванена знанията на гражданите и приобщаването им към ценностите и постиженията на науката, изкуството и културата.

4.Възпитаване и утвърждаване на националното самосъзнание.

5.Осигуряване на достъп до информация.

 Чл.5 За постигане на целите си читалището извършва следните основни дейности:

 1.Уреждене и поддържане на библиотека.

 2.Осигуряване на достъп до бази от данни, съхранени чрез временни носители.

 3.Създаване и поддържане на електронни информационни мрежи.

 4.Развиване и подпомагане любителското художествено творчество.

 5.Организиране на школи , кръжоци, курсове и клубове.

 6.`Организиране на изложби и кокурси, празненства , концерти, чествания и младежки дейности.

 7. Предоставяне на компютарни и интернет услуги.

 8.Събиране и разпространяване на знания за родния край.

 9.Създаване и съхраняване на музейни колекций съгласно Закона за културно наследство .

 Чл.6 Читалището може да извършва и допълнителна стопанска дейност-копирни ,компютарни и други услуги за населението, като използва приходите за подпомагане изпълнението на основните си цели и задачи. Читалището не разпределя печалба.

 Чл.7 Читалището няма право да предоставя собствено или предоставено му за ползване имущество възмездно или безвъзмездно:

 1.за хазартни игри и нощни заведения.

 2.за дейност на нерегистрирани по Закона за вероизповеданията религиозни общности и юредически лица с нестопанска цел на такива общности.

 3.за постоянно ползване от политически партии. 4.на председателя ,секретаря, членовете на Настоятелството и проверителната комисия и членовете на техните семейства.

 Чл.8 /1/ Читалището може да се сдружава с други читалища за постигане на своите цели, за провеждане на съвместни дейности и инициативи.

 /2/ Читалището може да участва в Съюзът на народните читалища-национално представена организация, която се основава на принципа на взаимопомощ и осъществява дейността си в обществена полза.Този съюз не е политическа или синдикална организация и е неутрален към вероизповеданията.

 /3/ Читалището може да открива клонове в близките квартали ,жилищни райони на общината , както и в селищата ,където няма други читалища.

 ГЛАВА ТРЕТА

#  ЧЛЕНСТВО И УПРАВЛЕНИЕ

 Чл.9 Членуването в читалището е доброволно ,желанието за членство се изразява с писменно заевление до настоятелството на читалището.

 Чл.10 Членувете на читалището са индивидуални ,колективни и почетни.

 Чл.11 /1/ Индивидуалните членове са български граждани.Те биват действителни и спомагателни.

 /2/ Действителните членове са лица , навършили 18 години,които участват в дейността на читалището, редовно плащат определения от Общото събрание годишен членски внос и имат право да избират , и да бъдат избирани.

 /3/ Право на глас в Общото събрание имат членове на читалището, плащали членския си внос най-малко две минали години по ред-от 01.01 до 31.12. на съответната календарна година.

 /4/ Спомагателни членове са физически лица не навършили 18 години ,които нямат право да избират и да бъдат избирани.

 Чл.12 Колективните членове съдействат за осъществяване целите на читалището,подпомагат дейностите,поддържането и обогатяването на материалната база и имат право на един глас в общото събрание.Колективните членове могат да бъдат :

 1.професионални организации

 2.стопански организации

 3.търговски организации

 4.кооперации и сдружения

 5.културно-просветни и любителски клубове и творчески колективи.

 Чл.13 Почетни членове могат да бъдат български и чужди граждани с изключителни заслуги към читалището.Решението за почетно членство се взема от Общото събрание по предложение на настоятелството или членовете на настоятелството.

 Чл.14 Всички членове на читалището са длъжни:

1.да участват в дейността на читалището

2.да спазват устава

3.да съдействат за осъществяване целите и задачите на читалището

4.да опазват читалищното имущество

5.да защитават авторитета и името на читалището.

 Чл.15 Органи на читалището са: общото събрание , настоятелството и проверителната комисия .

 Чл.16 /1/ Върховен орган на читалището е общото събрание.

/2/ Общото събрание се състои от всички членове на читалището, имащи право на глас .

 Чл.17 /1/ Общото събрание:

 1.Приема,изменя и допълва устава.

 2.Избира и освобождава членовете на настоятелството,проверителната комисия и председателя.

 3.Определя основните насоки в дейността на читалището.

 4.Приема вътрешните актове,необходими за организацията и дейността на читалището.

 5.Изключва членовете на читалището.

 6.Обявява за почетен член на читалището лицата по чл.11.

 7.Приема бюджета на читалището и културната програма.

 8.Приема годишния отчет до 30 март на следващата година.

 9.Взема решение за членуване или прекратяване на членството на читалището в читалищно сдружение и в Съюза на народните читалища.

 10.Взема решения за отнасяне пред съда на незаконосъобразни действия на ръководните органи или на отделни членове на читалището.

 11.Отменя решения на органите на читалището. 12. Взема решения за прекратяване на читалището.

 13.Взема решения за откриване на клонове на читалището след съгласуване с Община Несебър.

 14.Определя размера на членския внос.

 /2/ Решенията на Общото събрание са задължителни за другите органи на читалището.

Чл. 18 /1/ Редовно общо събрание на читалището се свиква от настоятелството най- малко веднъж годишно.Извънредно общо събрание може да бъде свикано по решение на настоятелството, по искане на проверителната комисия или на 1/3 от членовете на читалището с право на глас.

 /2/При отказ на настоятелството да свика извънредно общо събрание, до 15 дни от постъпване на искането, проверителната комисия или 1/3 от членовете на читалището с право на глас могат да свикат извънредно общо събрание от свое име.

 /3/ Поканата за събранието трябва да съдържа дневния ред, датата, часът и мястото на провеждането му и кой го свиква.Тя трябва да бъде получена срещу подпис или връчена на членовете на читалището не по – късно от 7 дни от датата на провеждането му. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

 /4/. Общото събрание е законно ако присъствуват най- малко половината от имащите право на глас членове на читалището.При липса на кворум събранието се отлага с един час.Тогава събранието е законно, ако на него присъствуват не по – малко от 1/3 от членовете при редовно общо събрание и не по- малко от половината плюс един от членовете при извънредно общо събрание.

 /5/Решенията по чл.17, т.1, 5, 11, 12 и 13 се вземат с мнозинство най- малко 2/3 от всички членове.Останалите решения се вземат с мнозинство с повоче от половината от присъствуващите членове.

 /6/ Две трети от членовете на общото събрание на читалището могат да предявят иск пред Окръжния съд по седалището на читалището, за отмяна на решение на общото събрание, ако то противоречи на закона или на този устав.

 /7/. Искът се предявява в едномесечен срок от узнаването на решението но не по – късно от една година от датата на вземане на решението.

 /8/. Прокурорът може да иска от Окръжния съд по седалището на читалището да отмени решение по – общото събрание, което протеворечи на закона или устава, в едномесечен срок от узнаване на решениета, не по – късно от една година от датата на вземане на решението.

Чл.19. /1/. Изпълнителен орган на читалището е настоятелството, което се състои най – малко от три члена, избрани за срок от три години.Същите да нямат роднински връзки помежду си по права и съребрена линия до четвърта степен на родство.

 /2/. Настоятелството:

1.Свиква общото събрание.

2.Осигурява изпълнението на решенията на общото събрание.

3. Подготвя и внася в общото събрание проект за бюджет на читалището и утвърждава щата му.

4. Подготвя и внася в общото събрание отчет за дейността на читалището.

5. Осъществява и други правомощия, дадени от закона и устава, както и от решенията на общото събрание.

6. Назначава секретаря на читалището и утвърждава длъжностната му характеристика.

7. Взема решения относно действия на разпореждане и управление с читалищна собственост съобразно ЗНЧ и този устав.

8. Определя броя на видовете дейности.

 /3/. Настоятелството само определя реда на своята работа и заседава не по – малко от четири пъти годишно.

 /4/. Настоятелството взема решения с мнозинство с повече от половината от членовете си.

 Чл.20./1/.Председателят на читалището е член на настоятелството и се избира от общото събрание за срок от три години.

 /2/. Председателят:

 1.Организира дейността на читалището съобразно закон, устава, решенията на общото събрание и настоятелството.Представлява читалището.

 2. Свиква и ръководи заседанията на настоятелството и председателства общото събрание.

 3. Отчита дейността си пред настоятелството.

 4. Сключва и прекратява трудовите договори със служителите съобразно бюджета на читалището, утвърдения щат или решение на настоятелството.

 /3/. За правомощията по ал.2, председателят може да упълномощава секретаря на читалището.

 Чл.21/1/. Секретарят на читалището се назначава от настоятелството.

 /2/. Секретарят на читалището:

1. Организира изпълнението на решенията на настоятелството, включително решенията за изпълнениета на бюджета.
2. Организира текущата, основна и допълнителна дейност.
3. Отговаря за работата на щатния и хоноруван персонал.
4. Представлява читалището заедно и поотделно с председателя.

 /3/. Секретарят на читалището работи като негов щатен служител.Правата и задълженията на секретаря се определят от настоятелството в длъжностна хапактеристика. Трудовото възнаграждение на секретаря се определя от настоятелството.

 /4/. Секретарят не може да е в роднински връзки с членовете на настоятелството на проверителната комисия по права и съребрена линия до четвърта степен, както и да бъде съпруг /а/ на председателя на читалището.

 Чл.22./1/. Проверителната комисия се състои от трима членове, избрани за срок от три години.

 /2/. Членовете на проверителната комисия не могат да бъдат лица които са в трудовоправни отношение с читалището или са роднини на членовете на настоятелството, председателя или секретаря по права линия, съпрузи, братя, сестри и роднини по сватовство от първа степен.

 /3/Проверителната комисия осъществява контрол върху дейността на настоятелството ,председателя и секретаря на читалището по спазване на закона, устава и решенията на общото събрание.

 /4/ При констатирани нарушения проверителната комисия уведомява общото събрание на читалището ,а при данни за извършено престъпление и органите на протуратурата.

 Чл.23 Не могат да бъдат избирани за членове на настоятелството, проверителната комисия и секретари лица ,които са осъждани и лишавани от свобода за умишлени престъпления от общ характер.Председателят на проверителната комисия участва в работата на настоятелството без право на глас.

 Чл. 24 Членовете на настоятелството ,включително председателят и секретарят ,подават декларации за конфликт на интереси при условията и по реда на Закона за предотвратяване и разкриване на конфликт на интереси.Декларациите се обявяват на интернет страницата на читалището.

ГЛАВА ЧЕТВЪРТА

ИМУЩЕСТВО И ФИНАНСИРАНЕ

Чл.25./1/. Читалище „Светлина – 1928” ползва сграда общинска собственост.

 /2/. Имуществото на народно читалище „ Светлина – 1928” се състои от дълготрайни материални активи и малоценни материали / в закона е формулирано така: От право на собственост и други вещни права, вземания, ценни книжа, други права и задължения/.

Чл.26. Читалището набира средства от следните източници:

1. Членски внос.
2. Културно – просветна и информационна дейност.
3. Субсидии от държавния и общинския бюджет.
4. Наеми от недвижимо и движимо имущество.
5. Дарения и завещания.
6. Други приходи.

Чл.27./1/. Читалищното настоятелство определя представител който участва в комисията по чл.23, ал.1 от ЗНЧ.

 /2/. При недостиг на средства в бюджета на читалището за ремонт на читалищната сграда, същото по – решение на настоятелството кандидатства пред общинския съвет, чрез кмета на общината за предоставяне на необходимите средства.

Чл.28./1/. Недвижими имоти, собственост на читалището, не могат да бъдат отчуждавани и ипотекирани.

 /2/. Движимите вещи могат да бъдат отчуждавани, залагани, бракувани или заменяни с по – доброкачествени само с решение на настоятелството.

 /3/. Недвижимото и движимо имущество, собственост на читалището, както и приходите от него не подлежат на принудително изпълнение, освен за вземанията, произтичащи от трудови правоотношения.

Чл.29./1/. Читалищното настоятелство изготвя годишния отчет за приходите и разходите, който се приема на общо събрание на читалището.

 /2/. Председателят ежегодно в срок до 10 ноември съответната календарна година, представя пред кмета на общината предложение за дейността на читалището за следващата година.

 /3/. Председателя ежегодно до 31 март на съответната календарна

година, представя пред кмета на общината и общинския съвет доклад за осъществените читалищни дейности и изразходваните бюджетни средства.

 /4/. Председателят на читалището, ежегодно подписва с кмета на общината договор за финансовото обезпечаване на предложената от читалището програма с читалищни дейности за съответната година.

ГЛАВА ПЕТА

# ПРЕКРАТЯВАНЕ

Чл.30./1/. Читалището може да бъде прекратено по – решение на общото събрание, вписано в регистъра на Окръжния съд.То може да бъде прекратено с ликвидация или по решение на окръжния съд ако:

1. Дейността му противоречи на закона, устава и добрите нрави.
2. Имуществото му не се използва според целите и предмета на дейността на читалището.
3. Не е учредено по законния ред или обявено в несъстоятелност.
4. При трайна невъзможност да изпълнява дейността си или не развива дейност за период от две години. В този случай министърът на културата изпраща сигнал до прокурора за констатирана липса на дейност на читалището.

/2/. Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

/3/. Прекратяването на читалището по искане на прокурора се вписва служебно. За неуредените в този устав случаи се прилагат законът за народните читалища и закона за юридическите лица с нестопанска цел.

ПРЕХОДНИ И ЗАКЛЮЧИТЕЛНИ РАЗПОРЕДБИ

§1 Този устав е изработен и приет в съответствие в § 34 от ПЗР към ЗИДЗНЧ /обн. ДВ, бр.42 от 2009г./. Същият влиза в сила веднага след приемането му, като отменя действащия устав, както и всички вътрешни правила които му противоречат.

Уставът е приет на общо събрание на членовете на народно читалище „ Светлина”- 1928, провело се на 29.01.2010г. в с. Кошарица

Неразделна част от устава е списък с присъствалите членове

 СПИСЪК НА ЧЛЕНОВЕТЕ НА ЧИТАЛИЩНО

 НАСТОЯТЕЛСТВО

 ПРИ НЧ „СВЕТЛИНА-1928” С.КОШАРИЦА

Нела Станева Анчева - Председател на ЧН

Димитър Николов Трифонов - член

Ваня Йорданова Павлова - член

Гергана Георгиева Желева- член

Лилия Григорова Станчева - член

 ПРОВЕРИТЕЛНА КОМИСИЯ

Владислава Димитрова Каравасилева – Председател

Бонка Иванова Димитрова - член

Мария Димитрова Вълчева - член